**OR SAŠŠ, Ul. M. R. Štefánika č. 17, 965 01 Žiar nad Hronom**

**Centrum voľného času, Ul. M. R. Štefánika č. 17, 965 01 Žiar nad Hronom**

**Zápisnica zo zasadnutia OR SAŠŠ**

Vec: Zasadnutie Okresnej rady SAŠŠ

Miesto rokovania: Centrum voľného času, Ul. M. R. Štefánika č. 17, Žiar nad Hronom

Dátum rokovania: 18.09.2019

Prítomní: Mgr. Helena Gáfriková, Mgr. Marianna Lazárová, Mgr. Adriana Nagyová, Mgr. Jana Mičincová, Mgr. Lukáš Kmeť, Mgr. Jozef Cvejkuš, Mgr. Mário Hric, Mgr. Zdenka Štefancová, Mgr. Lucia Šupková, PaedDr. Jana Golebiowska

Účel rokovania: Zasadnutie OR SAŠŠ

Program rokovania:

1. Otvorenie
2. Informácie zo zasadnutia KR SAŠŠ
3. Organizácia postupových súťaží v školskom roku 2019/2020
4. Kalendár školských súťaží pre školský rok 2019/2020
5. Informácie k internetovému portálu MŠ SR
6. Diskusia, rôzne
7. Uznesenie
8. Záver

Priebeh rokovania:

1. Otvorenie a príhovor predsedníčky OR SAŠŠ – Mgr. Helena Gáfriková.
2. Informácie zo zasadnutia KR SAŠŠ – Mgr. Helena Gáfriková
* Financovania súťaží nezmenené, všetky súťaže sa musia riadiť disciplinárnym poriadkom, ktorý je sprístupnení na stránke SAŠŠ.
* Informácie o Horehronských hrách, o Župnej Kalokagatii.
* Ministerstvo školstva schválilo športové poukazy - možnosť pre zamestnancov požiadať zamestnávateľa o príspevok na pravidelnú športovú činnosť dieťaťa.
* „Hodina navyše“ – po skončení vyučovania, cieľová skupina žiaci 1.-5. ročníka ZŠ, konkrétna osoba na to určená.
* Časopis Tokyo - žiadosť o prispievanie informáciami zo zaujímavých športových aktivít organizovaných jednotlivými školami. V januári 2020 bude konferencia o školskom športe, pedagógovia sa môžu vyjadriť k téme, čo ich zaujíma.
* Školské postupové súťaže – dodržiavať Zákon č. 18/2018 Z. z. o ochrane osobných údajov „GDPR“.
1. Oboznámenie s pripomienkami v súvislosti s portálom MŠVVaŠ SR a NŠC pre šport na školách – [www.skolskysport.sk](http://www.skolskysport.sk), poďakovanie prítomným za dobrú prácu s portálom v minulom školskom roku – Mgr. Helena Gáfriková.

Informácie k systému školských súťaží a ku kalendáru školských športových súťaží pre školský rok 2019/2020. Počas jednania o tomto bode zasadnutia bola podaná informácia, pokiaľ nebude škola prihlásená cez stránku, nebude tam včas pridaná súpiska, alebo nebude pri prezentácii organizátorovi predložená súpiska v tlačenej forme (spĺňajúca podmienky podľa propozícii) nebude družstvo pripustené k súťaži. Prítomným účastníkom bola predložená predbežná verzia kalendára súťaží na školský rok 2019/2020. Prítomní boli vyzvaní, aby podali informácie o termíne lyžiarskych výcvikov. Prítomní sa na zasadnutí aktívne zapojili do tvorby a pripomienkovania kalendára, na základe ktorých bude kalendár aktualizovaný a distribuovaný do škôl v okrese.

1. Diskusia – informácie o dostupnosti športovísk pre pripravované podujatia.
2. Uznesenie bolo schválené všetkými prítomnými v tomto znení:

**OR SAŠŠ schvaľuje:**

* + - 1. Kalendár športových postupových súťaží pre okres Žiar nad Hronom na školský rok 2019/2020

**OR SAŠŠ ukladá:**

* + - 1. Sprístupniť zápisnicu zo zasadnutia OR SAŠŠ a kalendár súťaží v elektronickej podobe na webovom sídle CVČ Žiar nad Hronom.

Termín: 30.09.2019 Zodpovedný: Mgr. Lazárová

* + - 1. Všetkým ZŠ a SŠ v okrese Žiar nad Hronom, prihlásiť sa do športových postupových súťaží prostredníctvom webovej aplikácie [www.skolskysport.sk](http://www.skolskysport.sk)

Termín: ihneď Zodpovední: všetci členovia OR SAŠŠ

* + - 1. Informovať o zaujímavých športových podujatiach organizovaných školami v našom okrese do časopisu Tokyo.

 Termín: v priebehu celého šk. roka Zodpovední: všetci členovia OR SAŠŠ

1. V závere predsedníčka OR SAŠŠ poďakovala všetkým prítomným za účasť a spoluprácu – Mgr. Helena Gáfriková.

 Zapísal: Mgr. M. Lazárová Mgr. Helena Gáfriková

 predsedníčka OR SAŠŠ Žiar nad Hronom